**TYÖELÄMÄN JA AMMATILLISEN KORKEAKOULUTUKSEN VERKOSTON   
(TAKKI-VERKOSTO) TYÖVALIOKUNNAN KOKOUS 2/ 2019**

Aika Perjantai 27.11.2018 klo 16.00-17.00

Paikka Eduskunnan lisärakennus, Vaahtera-kabinetti

Osallistujat

**Verkoston jäsenet:**

Eeva-Johanna Eloranta (SDP), pj

Paula Risikko (KOK), vpj

Inka Hopsu (VIHR)

Hilkka Kemppi (KESK)

Anders Norrback (RKP)

Joona Ikonen (PS), kansanedustajan avustaja

Anette Karlsson (SDP), kansanedustajan avustaja

**Verkoston amk-johdon edustajat:**

Jouni Koski (Laurea)

Tapio Kujala (DIAK)

Petri Raivo (Karelia)

**Verkoston sihteeristö:**

Petri Lempinen (Arene)

Hannele Louhelainen (OAJ), siht.

**ASIALISTA**

1 § Kokouksen avaus

2 § Ammattikorkeakoulujen ja opetus- ja kulttuuriministeriö väliset sopimusneuvottelut kaudelle 2021-2024

Petri Lempinen Arenesta esitteli ammattikorkeakoulujen ajankohtaisen tilannekuvan ja tutkintotavoite-esitykset vuosille 2021-2024. Suhteessa sopimuskauteen 2016-2018 nähden tutkintotavoite on kasvamassa 15 prosenttia. Tutkinnon hinta laskee 9,5 prosenttia, jos tutkintoja tuotetaan OKM:n esityksen mukaisesti. Korkeakoulut esittävät 9.12.2019 oman vastauksensa ja 10.12. korkeakoulujen rehtorit ovat koolla OKM:ssä.

Työvaliokunnassa käytiin keskustelua tutkintotavoitteiden nostamisesta eri ammattikorkeakoulujen tulokulmalla. Keskusteluissa todettiin muun muassa, että ammattikorkeakoulut on asetettu kilpailemaan keskenään ja osa korkeakouluista on asettaneet tutkintotavoitteita hyvin konservatiivisesti. Tämä johtaa siihen, että myös näiden ammattikorkeakoulujen on tarkasteltava esityksiä uudelleen. Huolta nosti erityisesti se, että OKM on esittänyt, että tutkintotavoitteisiin ohjataan rahoitusta strategisesta rahoituksesta (5 %). Ammattikorkeakoulujen rehtorit vastustavat tätä, sillä kyseinen rahoitus on tarkoitettu toimialalle ja toimintaan. Strateginen rahoitus ei tuo toiminnan kasvattamiseen lisäresursseja ja siksi korkeakoulut ovat esittäneet tutkintotavoitelisäykset ehdollisena. Todettiin, että tutkintotavoitteiden kasvattamisessa on otettava huomioon alueiden erilaiset positiiviset rakennemuutoksen tarpeet, henkilöstön riittävyys ja todelliset mahdollisuudet lisätä koulutusta ilman lisärahoitusta. Ammattikorkeakoulujen rooli koettiin erityisen tärkeänä yhteiskunnan kilpailukyvyn lisäämisessä.

3 § Kansainvälisten osaajien houkutteleminen Suomeen – amkien rooli

Petri Lempinen avasi työvaliokunnalle tilannekuvaa ammattikorkeakoulujen mahdollisuuksia kasvattaa ulkomaalaistaustaisten opiskelijoiden määrää amk-opinnoissa.

Työvaliokunta kuuli alkuun, miten SIMHE-hankkeessa on pystytty toimimaan niin, että 80 prosenttia osallistujista joko työllistyy tai pääsee jatko-opintoihin. Valiokunta kävi keskustelua etenkin siitä, miten koulutusperäistä maahanmuuttoa voidaan lisätä. Keskusteluissa nostettiin esille muun muassa koulutuksen aikaisen integraation työelämän ja opintojen tärkeys. Erityisesti korostettiin ulkomailla opiskelevan mahdollisuuksia saada harjoittelupaikka Suomesta, työpaikkojen tahtoa ottaa opiskelijoita paremmin harjoitteluun ja työpaikoilla opettajan antaman tuen tärkeydestä. Myös osaamisen tunnistaminen ja tunnustaminen herätti keskustelua: vaihdossa suoritettujen opintojen ja jo suoritetun toisen korkeakoulututkinnon osalta sekä miten tunnistetaan valmiudet korkeakouluopintoihin, jos opintoihin hakevalla ei ole esittää todistuksia.

4 § 10-vuotisjuhlaseminaari 18.2.2020 Pikkuparlamentin auditoriossa

Seminaari järjestetään 18.2.2020 klo 12-14 Pikkuparlamentin auditoriossa ja teemana on jatkuva oppiminen.

Työvaliokunta kävi keskustelua seminaarin sisällöstä ja totesi, että erityisesti parlamentaarisen ryhmän on tärkeä olla mukana. Työvaliokunta nosti esille sisällöllisesti kiinnostavina aiheina ammattikorkeakoulujen rooli jatkuvassa oppimisessa, esimerkiksi avoimen ammattikorkeakoulun tarjonta ja CampusOnline portaalin mahdollisuuksista oppimisympäristönä sekä OECD:n raportin tuloksia ja työelämän edustajan näkökulmaa jatkuvaan oppimiseen. Lisäksi työvaliokunta toivoi puheenvuoroja opetus- ja kulttuuriministeriöstä (kansliapäällikkö Anita Lehikoinen), opiskelijoilta ja eri eduskuntaryhmistä.

Työvaliokunta sopi, että Eeva-Johanna Eloranta ja Petri Lempine valmistelevat ohjelmaa eteenpäin. Anette Karlsson vahvistaa tilan ja ajankohdan, jonka jälkeen laitetaan ennakkokutsu edustajille vielä joulukuun aikana.

5 § Muut asiat

Muita asioita ei ollut.

6 § Työvaliokunnan seuraava kokous

Kokous pidetään ti 4.2.2020 klo 14-15.

7 § Kokouksen päättäminen

Puheenjohtaja päätti kokouksen klo 17.